Hei mahi whakamahere anake

Paerewa Paetae Toi Ataata 91743: Te arotake i ngā mahi toi a tētahi kaitoi iwi taketake i roto i ngā toi ataata

Te Kaupapa Ako: Toi Ataata 2.7A v1

**Te Ingoa o te Rauemi:** Ka pū te ruha

**Whiwhinga:** 4

Tohutohu mā te Ākonga

**Te Horopaki**

Ko tāu nā mahi he waihanga rauemi e hāngai ana ki ngā āhuatanga hou, me ngā āhuatanga tawhito o tētahi akoranga o ngā toi ataata.

Kei te whakaritea tētahi rauemi hei whakamahi mā te tangata e rangahau ana i tētahi akoranga o ngā toi ataata. Māu e kōwhiri tētahi toi taketake me tētahi mahinga toi o ēnei rā hei kaupapa mō tāu rauemi.

Ka aromatawaingia tōu mārama me tōu kaha ki te waihanga rauemi e whakamārama ana i te rerekētanga o ngā toi taketake i ngā mahinga toi o ēnei rā.

**Hei Mahi**

Kōwhiria tētahi momo toi taketake hei kaupapa mō tāu rauemi. Hei tauira, ko te mahi whakairo, ko te mahi raranga, ko te mahi kōwhaiwhai. Whakaarohia he aha ngā momo aronga, whakaaro, kare ā-roto i kitea i taua mahi toi i tōna wā, otirā, he aha te tino tikanga, pūtake rānei o taua toi taketake.

Kowhiria tētahi momo mahinga toi o ēnei rā hei whakataurite māu ki te toi taketake. Hei tauira, ko ngā tiki kirihou, ko ngā tāraitanga kaka kōata, ko ngā tūmomo mahi peita o ēnei rā. Whakaarohia ngā tikanga, pūtake anō hoki o ēnei momo mahi toi. Whakaritea ōu whakaaro kia mārama ai te kite atu i ngā rerekētanga me ngā ritenga o ngā mahi toi nei, tawhito mai, hou mai.

Waihangatia tētahi rauemi e whakamārama ana i ngā āhuatanga nei. Kei a koe te tikanga mō te āhua o te rauemi, he tuhinga pea, he uiuinga pea, he whakaaturanga pea.

Taunakitanga: Toi Ataata 91743 Ka pū te ruha

|  |  |  |
| --- | --- | --- |
| Taunakitanga mō te Paetae | Taunakitanga mō te Kaiaka  | Taunakitanga mō te Kairangi |
| *Te waihanga rauemi e hāngai ana ki ngā āhuatanga hou, me ngā āhuatanga tawhito o tētahi akoranga o ngā mahi a te rēhia.* Ka tau te whakataurite i ngā mahinga toi i roto i te horopaki tika.Ka whakaatu māramatanga ki te rerekētanga o ngā mahinga toi o ēnei rā. | He kaiaka te waihanga rauemi e hāngai ana ki ngā āhuatanga hou, me ngā āhuatanga tawhito o tētahi akoranga o ngā mahi a te rēhia. Ka tau te whakataurite i ngā mahinga toi kia hāngai ki kaupapa kē atu.Ka whakamāori i te rerekētanga o ngā mahinga toi o ēnei rā. | He kairangi te waihanga rauemi e hāngai ana ki ngā āhuatanga hou, me ngā āhuatanga tawhito o tētahi akoranga o ngā mahi a te rēhia. Ka tau te whakataurite i ngā mahinga toi kia hāngai ki ngā kaupapa huhua noa.Ka tino mārama te whakamāori i ngā rerekētanga o ngā toi taketake i ngā mahinga toi o ēnei rā. |